SL Uradni list Evropske unije L 58/29

UREDBA KOMISIJE (EU) št. 208/2011

z dne 2. marca 2011

o spremembi Priloge VII k Uredbi (ES) št. 882/2004 Evropskega parlamenta in Sveta ter Uredb Komisije (ES) št. 180/2008 in (ES) št. 737/2008 glede seznamov in imen referenčnih laboratorijev EU

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja premike in uvoz kopitarjev iz tretjih držav (1) in zlasti člena 19(iv) Direktive,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2) in zlasti člena 32(5) Uredbe,

ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (3) in zlasti člena 55(1) Direktive,

ob upoštevanju naslednjega:

(1) Uredba (ES) št. 882/2004 določa splošne naloge, dolžnosti in zahteve za referenčne laboratorije Skupnosti za živila, krmo ter zdravje živali in žive živali. Referenčni laboratoriji Skupnosti za živila in krmo so navedeni v delu I, laboratoriji za zdravje živali in žive živali pa v delu II Priloge VII k navedeni uredbi.

(2) Agencija AFSSA, Agence Française de Sécurité Sanitaire des Aliments, z raziskovalnimi laboratoriji za patologijo živali in zoonoze ter patologijo in bolezni enoprstih kopitarjev iz Francije je bila z Uredbo Komisije (ES) št. 180/2008 z dne 28. februarja 2008 o referenčnem laboratoriju Skupnosti za bolezni enoprstih kopitarjev razen konjske kuge in spremembi Priloge VII k Uredbi (ES) št. 882/2004 Evropskega parlamenta in Sveta (4) imenovana za referenčni laboratorij Skupnosti za bolezni enoprstih kopitarjev razen konjske kuge.

(3) Laboratorij Laboratoire d’études sur la rage et la pathologie des animaux sauvages agencije AFSSA, Agence Française de Sécurité Sanitaire des Aliments, iz Nancyja, Francije, je bil z Uredbo Komisije (ES) št. 737/2008 z dne 28. julija 2008 o imenovanju referenčnih laboratorijev Skupnosti za bolezni rakov, steklino in govejo tuberkulozo, določitvi dodatnih pristojnosti in nalog referenčnih laboratorijev Skupnosti za steklino in govejo tuberkulozo ter spremembi Priloge VII k Uredbi (ES) št. 882/2004 Evropskega parlamenta in Sveta (5) imenovan za referenčni laboratorij Skupnosti za steklino.

(4) Francija in Danska sta Komisijo uradno obvestili o spremembah glede imen laboratorijev iz teh uredb. Poleg tega se morajo po začetku veljavnosti Lizbonske pogodbe laboratoriji, navedeni v Prilogi VII k Uredbi (ES) št. 882/2004, prej imenovani „referenčni laboratoriji Skupnosti“, zdaj imenovati „referenčni laboratoriji Evropske unije (EU)“.

(5) Pomembno je, da se posodablja seznam referenčnih laboratorijev EU iz uredb (ES) št. 882/2004, (ES) št. 180/2008 in (ES) št. 737/2008. Navedene uredbe je zato treba ustrezno spremeniti.

(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Priloga VII k Uredbi (ES) št. 882/2004 se nadomesti z besedilom Priloge k tej uredbi.

Člen 2

V Uredbi (ES) št. 180/2008 se člen 1 nadomesti z:

„Člen 1 1. Agence nationale de sécurité sanitaire de l’alimentation, de l’environnement et du travail (ANSES) z laboratoriji za zdravje živali in bolezni enoprstih kopitarjev, Francija, se s tem imenuje za referenčni laboratorij EU za bolezni enoprstih kopitarjev razen konjske kuge od 1. julija 2008 do 30. junija 2013. 2. Funkcije, naloge in postopki glede sodelovanja referenčnega laboratorija EU, navedenega v odstavku 1, z laboratoriji, pristojnimi za ugotavljanje nalezljivih bolezni enoprstih kopitarjev v državah članicah, so določeni v Prilogi k tej uredbi.“

Člen 3

V členu 2 Uredbe (ES) št. 737/2008 se prvi odstavek nadomesti z naslednjim:

„Laboratoire de la rage et de la faune sauvage de Nancy agencije Agence nationale de sécurité sanitaire de l’alimentation, de l’environnement et du travail (ANSES), Francija, se s tem imenuje za referenčni laboratorij EU za steklino od 1. julija 2008 do 30. junija 2013.“

Člen 4

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. marca 2011 Za Komisijo Predsednik José Manuel BARROSO

(1) UL L 224, 18.8.1990, str. 42.

(2) UL L 165, 30.4.2004, str. 1.

(3) UL L 328, 24.11.2006, str. 14.

(4) UL L 56, 29.2.2008, str. 4.

(5) UL L 201, 30.7.2008, str. 29.